Mambang (lagu)

"Mambang" ialah lagu yang dirakamkan dan dipersembahkan oleh Altimet, dikeluarkan pada 26 Februari 2018 sebagai single pertama dari album keempatnya, Air (2018). Lagu ini menjadi sohor kini di media sosial apabila ia dikatakan ditujukan kepada Malique, namun Altimet menjelaskan "Mambang" ialah mengenai dirinya sendiri.

Komposisi
Berdurasi selama 3 minit dan 46 saat, "Mambang" ialah sebuah lagu hip hop yang menampilkan elemen nusantara dengan unsur muzik gamelan yang unik. Melodi untuk lagu ini ialah hasil nukilan Alif Ilham dan Emir Hermono sementara liriknya ditulis oleh Altimet sendiri.

Kontroversi
Tidak lama selepas dikeluarkan, "Mambang" menjadi sohor kini dan subjek kontroversi apabila warganet dan peminat membuat andaian bahawa lirik lagu itu dikatakan ditujukan kepada lagenda hip hop, Malique yang merupakan bekas ahli kumpulan Too Phat. Dalam temubual bersama mStar Online, Altimet menjelaskan melodi dan lirik "Mambang" berkisarkan mengenai dirinya sendiri. Beliau berkata:

Altimet dalam ciapan di Twitternya bagaimanapun, menyerahkan kuasa kepada peminat dan warganet untuk menilai kandungan lagu tersebut, mahupun percaya atau tidak. Beliau turut mendedahkan "Mambang" bersifat abstrak mengikut konsep yang dicetuskannya iaitu 'aku lawan aku'.

Keluaran
"Mambang" dikeluarkan sebagai single pertama Altimet untuk album keempatnya, Air yang dikeluarkan pada Mac 2018 dan mendapat sambutan menggalakkan meskipun kurang disiarkan di stesen radio. Muzik video lirik lagu ini telah meraih 500,000 jumlah tontonan dan menduduki tangga ke-7 dalam Carta Trending YouTube Malaysia.

Persembahan secara langsung
"Mambang" ialah salah satu daripada 30 lagu yang dipersembahkan oleh Altimet secara langsung di konsert The Last Altimet Show yang berlangsung pada 16 Februari 2019.

Format dan senarai runut
Muat turun digital
 "Mambang" – 3:46

Sejarah keluaran

Rujukan

Lagu 2018
Single 2018
Lagu Malaysia tahun 2018
Lagu Altimet